Shakira og fotballkjæresten viste fram knøttet
Lille Milan, parets første barn, så dagens lys 22. januar. De to har ikke falt for fristelsen å selge de første babybildene til blader som garantert har kommet med tilbud. I stedet sender de ut et bilde via UNICEF, som Shakira er goodwill-ambassadør for. Paret ønsker å rette fokus på vanskeligstilte barn verden over og oppfordrer til donasjoner for å kunne skaffe livreddende utstyr til trengende områder.Bildet, som viser den nybakte fotballpappaen kysse på sin nyfødte, er også publisert på den colombianske sangstjernens Facebook-side. «Møt vår baby-gutt Milan», skriver 36-åringen. Man finner i tillegg bildet på 36-åringens hjemmeside, hvor hun også har lagt ut lettkledde bilder av seg selv høygravid. Shakira og Barcelona-proffen har vært kjærester i om lag to år. De første ryktene om romansen mellom popstjernen og den 11 år yngre fotballspilleren startet å svirre like etter at Shakira i januar 2011 avsluttet det 11 år lange forholdet til den argentinske presidentsønnen Antonio de la Rua, som hun var forlovet med. Sønnen kom til verden i Barcelona, hvor stjerneparet har sin faste base.
Shakira (36) og kjæresten Gerard Pique (25) viser stolt fram sin knapt to uker gamle sønn.